Ronja / Villikissa

**Ronja (Villikissa)**

**Ikä:** n. 25v.

**Taidot:**Production of white powder ja first aid.

**Rooli heimossa:** Kauppias

**Lapsuus ja nuoruus**

Syntynyt Lapissa. Sai vanhemmiltaan etunimen Ronja, sukunimeään ei ole muistanut vuosiin. Suhteellisen ‘’normaali’’ ja onnellinen lapsuus. Eli vanhempiensa kanssa samoillen metsissä heidän kanssaan ja keräten sieniä sekä marjoja. Ronjan ollessa n.7-8 vuotias vanhemmat kuolivat mutanttien hyökkäykseen heidän ollessaan metsästämässä ruokaa. Opetteli selviytymään, onneksi vanhemmat olivat opettaneet syötävät kasvit/marjat ja ansojen tekoa. Metsissä vietetty aika tehnyt luonteesta eläimellisen ja villin esim. sähisee ihmisille jotka ärsyttävät. Myös luonto ja luonnonhenget tulivat tällöin tärkeiksi Ronjalle. Ronjan vanhemmat olivat uskoneet metsän henkiin ja näin myös Ronja uskoi ja puhui sekä uhrasi niille.

Suurin tragedia lapsuudessa oli vanhempien kuolema ja yksin oleminen, siksi pelkää yksinäisyyttä ja yksin jäämistä. Suojelee myös Natashaa (myöhemmin Rantakäärme) henkeen ja vereen koska uskoo että jos hän kuolee, tulee maailmanloppu.

Natasha ja Ronja päättivät karttaa ihmisiä omista syistään ja koittivat pärjätä mahdollisimman paljon omillaan. Vain harvoin he lähestyivät muita ihmisiä, jos oli tarvetta lääkkeille tai uusille varusteille yms. pakottavaa syytä. Silloinkin usein Natasha jäi piiloon odottamaan kun Ronja hoiti kaupankäynnin tai tiedon keruun, mihin milloinkin oli tarvetta.

Natasha oli todella villi lapsi ja satutti itsensä kiipeillessään puissa sun muuten riehuessaan. Ronja sai aina olla paikkaamassa tai puhdistamassa haavoja, joten vuosien varrella oppinut suht koht hyväksi paikkaamaan pieniä haavoja ja antamaan ensiapua.

Lapsena oppi olemaan huomaamaton saadakseen tietoa ja metsissä välttäen ihmisiä oppi piiloutumaan ja hiipimään. Koska heillä ei oikein ollut muuta kuin metsän antimia, Ronja oppi pikku hiljaa myös hyväksi kaupantekijäksi ja suostuttelijaksi sekä käyttämään fyysisiä ulokkeitaan saadakseen parempia vaihtokauppoja ja parempia hyödykkeitä, vaatteita tai lääkkeitä itselleen ja Natashalle, koska ei tiennyt sen olevan kyseenalaista.

Tästä osittain myös johtuen, oli Ronjalla pari seikkailua miesväen kanssa. Yksi näistä seikkailuista johti raskauteen. Ronja ei tiennyt mitään raskaudesta tai lapsista, vaan meni pahojen vatsakipujensa takia kysymään apua läheisestä heimosta, joiden kanssa oli tehnyt kauppaa ennenkin. Heimon parantajat naureskelivat ensin, mutta tajuttuaan ettei Ronja oikeasti tajua mitä on tapahtumassa, kertoivat asiasta. Ronja ymmärsi asian niin että hänellä on loinen sisällään, joka nyt tulossa ulos. Susiemo muiden parantajien kanssa auttoi Ronjaa synnyttämään lapsen, mutta koska hänellä ei ollut mitään käsitystä tai halua hoitaa/kestää lasta, jätti Ronja sen muualle haluamatta ottaa suurempaa vastuuta.

**Viimeaikaiset tapahtumat**

Kun kylmyys rupesi kovenemaan ja eläimetkin matkasivat etelämmäs, myös parivaljakko rupesi tekemään matkaa etelämmäksi. Etelässä Natasha sairastui kovaan kuumeeseen ja mitkään metsän yrtit eivät tuntuneet auttavan, varsinkin kun montaa Lapin yrttiä ei etelästä löytynyt, eikä Ronja tahtonut ruveta kokeilemaan onneaan tuntemattomien kanssa. Ronja pelkäsi jo Natashan hengen puolesta ja kantoi tämän itkien läheisen heimon luo, apua pyytäen. Heimo lupasi auttaa, jos Ronja puolestaan vastapalveluksena auttelisi heitä. Ronja ilomielin lupautui tähän jos Natashan henki sillä säästyisi, hän olisi tehnyt mitä vain tämän eteen. Natasha lopulta parani ja hetken keskusteltuaan keskenään he päättivät jäädä heimon pariin, koska heimo tuntui mukavalta ja olihan isommassa ryhmässä parempi turva niin lisääntyneitä mutantteja kuin omia syitä vastaan.

Hengellisyys on Ronjalla lähellä sydäntä ja heimon uskomukset tukevat hänen omiaan. Ronja oppi nopeasti heimon tavat ja on todella kiinnostunut kuulemaan lisää heidän uskonnostaan ja rituaaleistaan. Myös rituaaleihin osallistuminen on Ronjalle kiinnostavaa, onhan hän tehnyt omia pikku rituaaleja jo lapsesta lähtien.

**Yleistä hahmosta**

Luonteeltaan Ronja osaa olla halutessaan miellyttävä ja ihana kaikkien ystävä. Kuitenkin kovin itsepäinen. Sisimmässään hän kuitenkin on villi rämäpää. Natashalle Ronja saattaa olla lempeä ja läheisyyttä kaipaava pikkukisu joka puskee, kehrää ja leikkii, mutta vihollisilleen tai muuten vain ihmisille jotka uhkaavat/ ärsyttävät Ronjaa hän on sähisevä, pelottava villieläin joka ei pelkää vuodattaa verta.

**Heimo uskoo Natashan ja Ronjan olevan sisaruksia, vaikka näin ei ole. He eivät ole varsinaisesti valehdelleet kellekkään, koska ei kukaan ole kysynyt. Heillä on muita painavia syitä esittää sisaruksia.** Koska elänyt elämänsä lähinnä Natashan kanssa, ei koe kuuluvansa mihinkään muualle kuin Natashan suojelijaksi. Uskoo henkien johdattaneen hänet Natashan luo tämän suojeliaksi. Ei kuitenkaan ole puhunut tästä Natashalle. Ronjan on vaikea päästää ihmisiä lähelleen, koska pelkää menettävänsä heidät, ja tuntee että on helpompaa menettää ihmisiä jos ei ole läheinen heidän kanssaan. Samanlaisesta syystä suojelee Natashaa kaikilla voimillaan, koska tuntee ettei kestä menettää enää yhtään läheistä elämästään.

Ronja ei kuitenkaan tahdo turhaan käyttää väkivaltaa, vaan tahtoisi selvittää kaikki kiistat puhumalla ja kaupanteolla. Kuitenkin Natashaa suojellakseen on valmis ihan mihin tahansa.

Teknologiasta Ronja ei tiedä juuri mitään, kaikki on uutta ja ihmeellistä, mutta kiinnostavaa.